Registrul Naţional al Donatorilor Voluntari de Celule Stem Hematopoietice (RNDVCSH) este o instituție publică aflată în subordinea Ministerului Sănătăţii şi înfiinţată prin HG nr. 760/2009. Misiunea RNDVCSH este de a de a identifica și asigura, la standarde internaționale, donatori de CSH compatibili neînrudiți, tuturor pacienților din România care au nevoie de un transplant de celule stem hematopoietice (CSH) și care nu au donator compatibil în familie.

Transplantul de CSH reprezintă un tratament care poate salva viața pacienților în cazul a peste 70 de boli grave de sânge, printre care se numără leucemia, limfomul anemia aplastică și anemiile hemolitice ereditare severe, dar și afecțiuni precum sindromul mielodisplazic, boli ereditare ale sistemului imunitar și tulburările metabolice moștenite.